kardosdrur/scandi-wiki huggingface dataset:
Geroldsgrün

Geroldsgrün er en kommune i Landkreis Hof i den nordøstlige del af den bayerske regierungsbezirk Oberfranken i det sydlige Tyskland, og ligger i Frankenwald.

Geografi 
Geroldsgrün ligger i destlige del af Landkreis Hof ved grænsen til Landkreis Kronach i Frankenwald, der er et skovklædt Mittelgebirgeområde. Vandskellet mellem Rhinen og Elben går gennem de østlige højdedrag.

Inddeling 
Ud over Geroldsgrün ligger i kommunen disse landsbyer og bebyggelser

Eksterne henvisninger 

Geroldsgrün:
 www.geroldsgruen.de 
Steinbach:
 www.steinbach-pro.de

Frankenwald
Kruckow-Waldorff

Kruckow-Waldorff A/S var en dansk litografisk virksomhed, der primært trykte plakater, men også gjorde sig inden for spillekort, papæsker og reproduktion af berømte maleres værker. Den er særlig kendt for at være trykkested for Sven Braschs plakater fra 1920'erne.

Firmaet blev stiftet den 21. januar 1892 og nåede at fejre 75-års jubilæum i 1962, hvor der blev udsendt et festskrift. Den 1. juni 1891 overtog Sophus Kruckow (1857-1916) en part af Th. Axelholms virksomhed, som i 1916 omdannedes til A/S Sophus Kruckows Trykkerier; samme år overtoges Georg Andersens litografiske Etablissement. Dette var grundlagt 1885 af Hans Ludvig Rotzow (1859-1914). I 1917 købtes C. Waldorff's Papæskefabrik, og firmanavnet ændredes til det daværende. I 1925 gennemførte Hendrik Stein en rekonstruktion af selskabet, og han blev formand for bestyrelsen.

I en årrække (indtil 1911) var Carl Andreasen driftsleder og gik siden solo med egen virksomhed (Andreasen & Lachmann).

Fabrikken lå i Jemtelandsgade 3/Holmbladsgade i L.P. Holmblads tidligere bygninger, der nu er bygget om til Kvarterhuset, efter at Københavns Kommune overtog huset i 1997. Bygningen er opført 1880 af murermester Christian Peder Wienberg efter tegninger af Georg E.W. Møller.

Fra 1926 til sin død 1940 var Harald Witzansky administrerende direktør. Han blev efterfulgt af sønnen Michael Witzansky (f. 1905) og Hj. Joensen (f. 1898).

Kilder 
 Danmarks ældste forretninger 1100-1911, Kraks Forlag 1950

Grafiske virksomheder i Danmark
Etableret i 1892
Bygninger, konstruktioner og anlæg i Københavns Kommune
Tidligere virksomheder i København
Amager Øst
Albanigade

Albanigade er en gade i det indre Odense, der strækker sig over cirka 700 meter fra Albani Torv i nordvest til Guldbergsvej i sydøst. Gaden krydser Odense Å.

Gaden er opkaldt efter Britanniens første martyr, Sankt Alban, hvis relikivier Knud den Hellige fik overført til Sct. Albani Kirke i Odense. Strækningen fra Albani Torv til åen kaldtes tidligere Bispegårdsstræde, Vardstræde og Torveåestræde.  Linjeføringen af Odense Letbane omfatter det meste af Albanigade.

Se også 
 Bryggeriet Albani

Eksterne henvisninger 
 Odense Kommune: Vejnavnenes historiske baggrund  

Gader i Odense
Issigau

Issigau er en kommune i Landkreis Hof i den nordøstlige del af den bayerske regierungsbezirk Oberfranken i det sydlige Tyskland. Den er en del af Verwaltungsgemeinschaft Lichtenberg.

Geografi 
Issigau ligger ved den østlige udkant af Naturpark Frankenwald. Nabokommunerne er (med uret, fra øst): Berg, byerne Naila og Lichtenberg samt Blankenstein og Blankenberg i den thüringske Saale-Orla-Kreis.

Inddeling 
Kommunen blev dannet i 1978, ved en sammenlægning af de tidligere selvstændige kommuner Issigau, Reitzenstein, Kemlas og Eichenstein. Derudover ligger i kommunen følgende landsbyer og bebyggelser:
 Griesbach
 Wolfstein
 Heinrichsdorf
 Preußenbühl
 Kupferbühl
 Neuenmühle
 Saarhaus
 Sinterrasen
 Unterkemlas
 Untereichenstein
 Unterwolfstein

Eksterne henvisninger 

Frankenwald
Almindelig månerude

 
Almindelig Månerude (Botrychium lunaria) er en 5-20 cm høj urt, der vokser på overdrev og heder og i klitter. Månerude tilhører Slangetunge-familien, hvis arter formerer sig ved sporer ligesom bregner.

Beskrivelse 
Almindelig Månerude er en flerårig urt med en opret vækst. Stænglen deler sig ca. på midten i en steril del (bladet) og en fertil del. Bladet består af 2-8 par nyre- til vifteformede kødfulde småblade. Den fertile del er en klase af små grupper sporehuse.

Jordstænglen har kødfulde smårødder.

Højde x bredde: 0,30 x 0,10.

Voksested 
Hist og her på fugtige kalkrige overdrev og strandenge i Danmark og Sydsverige. Sjælden i det øvrige Norden.

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet

Kilder 
 Signe Frederiksen et al., Dansk flora, 2. udgave, Gyldendal 2012. .

Bregner
Grønlands flora
Bedsted (Sydslesvig)

Bedsted (på tysk: Bedstedt) er en bebyggelse i Sydslesvig syd for Ravnkær (Rabenkirchen) i Angel (Angeln) nord for Slien (Schlei) mellem Slesvig by (Schleswig) og Kappel (Kappeln). Administrativ hører stedet under Sønder Brarup kommune (Süderbrarup) i Slesvig-Flensborg kreds i den nordtyske delstat Slesvig-Holsten. I kirkelig henseende hører Bedsted under Ravnkær Sogn. Sognet lå i den danske periode indtil 1864 i Slis Herred (Gottorp Amt, Slesvig). 

Etymologisk er Bedsted et bedested, dvs. et hvilested hvor hestene spændes fra, og det var et kronavn, inden den øvrige bebyggelse kom til. På generalstabskortet fra 1858 er stedet optaget som: Bedsted Kro. Sprogskiftet fra dansk (sønderjysk) til tysk (plattysk) skete i løbet af 1800-tallet, men de gamle stednavne er som her danske.

Mellem Løgumkloster og Hellevad ligger et andet og større Bedsted (Sønderjylland).

Referencer 

Byer i Slesvig-Holsten
Byer i Kreis Slesvig-Flensborg
Georg E. Mathiasen

Georg Emil Mathiasen (17. september 1876 i Stokkemarke – 2. september 1957) var en dansk ingeniør, fabrikant og generalkonsul, der grundlagde maskinfabrikken af samme navn. Han stod bag flere opfindelser, bl.a. GEM-knallerten.

Han var søn af gårdejer Hans Mathiasen (død 1928) og hustru f. Jørgensen (død 1920), lærte maskinfaget på Maskinfabrikken Vulcan i Maribo 1893-97, gennemgik Det tekniske Selskabs Skole i København og tog afgangseksamen herfra som maskinkonstruktør 1899. Han studerede og arbejdede med automobiler og benzinmotorer til 1903, hvor han tog borgerskab som smedemester og påbegyndte fabrikation af vaskerimaskiner.

Han var indehaver af firmaet Georg E. Mathiasen; efter firmaets overgang til aktieselskab i 1944 var han adm. direktør og formand i bestyrelsen for dette (kongelig hofleverandør 1952), tillige direktør og formand i bestyrelsen for  1943, stifter af og hovedaktionær i Aktiebolaget Georg E. Mathiasen, Malmø; stifter af Georg E Mathiasen, Ltd., London. Han udtog mange patenter på forskellige vaskerimaskiner. Han var generalkonsul for Ungarn 1933-47, Ridder af Dannebrog og Dannebrogsmand.

Han var ejer af Frederiksminde avlsgård, Farum 1945.

Mathiasen blev gift 11. oktober 1906 med Alvilda Margrethe M., f. 5. august 1886 i København, datter af grosserer Julius Jensen (død 1935) og hustru f. Larsdatter.

Kilder 
 Kraks Blå Bog 1957

Riddere af Dannebrog
Opfindere fra Danmark
Personer fra Lolland
Personer i Kraks Blå Bog (afdøde)
Fabrikanter fra Danmark
Bristolkanalen

Bristolkanalen (walisisk Môr Hafren) er fjordområdet hvor floden Severn møder Atlanterhavet. Fjorden skiller det sydlige Wales fra det sydvestlige England, og har navn efter byen Bristol. Grænsen mod Atlanterhavet trækkes ved meridianen 5°V. 

Der er bygget to broer over fjorden, Severn Bridge og Second Severn Crossing, som henholdsvis fører motorvejene M48 og M4 mellem England og Wales. Der er også en jernbanetunnel, Severntunnelen, som fører Great Western hovedlinje under fjorden.

Ved lavvande bliver meget af kanalen mudderfelter, eftersom fjorden har en tidevandsforskel på 15 m, den næststørste forskel i verden. Området er et vigtigt sted for dyre- og fugleliv, specielt for vadefugle, og dele af det er beskyttet.

Blandt de større øer i kanalen er Lundy, Steep Holm og Flat Holm.

Byer 

Byen Swansea er den største bosættelse på den walisiske side af Bristolkanalen. Andre større byområder inkluderer Barry (inklusive Barry Island), Port Talbot og Llanelli. Mindre kystbyer tæller Porthcawl, Mumbles, Saundersfoot og Tenby. Byerne Cardiff og Newport ligger ved Severns udmunding, men ligger inden selve Bristolkanalen.

På den engelske sider findes kystbyerne Weston-super-Mare, Burnham-on-Sea, Watchet, Minehead og Ilfracombe Der alle ligger ud til kanalen. Barnstaple og Bideford ligger ved flodmundingerne ud tilBideford Bay, i den vestlige ende af Bristolkanalen. Lige oppe ad Severnflodmundingen ligger byen Bristol, der oprindeligt blev etableret langs floden Avon, men nu er docks i Severnflodmundingen en af de vigtigste havne i Storbritannien. Bristol har givet navn til kanalen, da den danner indgang til byen via vandvejen.

Fjorde
Wales geografi
Englands geografi
Georg E. Mathiasens Fabrik

Georg E. Mathiasens Fabrik A/S var en dansk maskin- og vaskemaskinefabrik grundlagt den 19. januar 1903 af ingeniør Georg E. Mathiasen.

Fabrikken lå i Vordingborggade 12 på Østerbro i København, men er siden revet ned. Fabrikken er kendt for at have produceret den første danske påhængsmotor. Den blev under navnet GEM fremstillet allerede i 1905 og blev bygget i 3000 eksemplarer. Dermed opstod GEM-knallerten.

Fabrikken blev i 1944 omdannet til aktieselskab med grundlæggeren som adm. direktør; i 1947 indtrådte civilingeniør Poul Anton Christensen (f. 1903) i direktionen.

Kilder 
 Danmarks ældste forretninger 1100-1911, Kraks Forlag 1950

Litteratur 
 Billeder fra den danske Vaskerimaskinefabrik Georg E. Mathiasen ved 25 Aars Jubilæet den 19. Januar: 1903-1928, København 1928.

Østerbro
Maskinfabrikker i Danmark
Danske virksomheder etableret i 1903
Tidligere virksomheder i København
Leverandører til Det Kongelige Danske Hof
S.N. Meyer & Co.

S.N. Meyer & Co. var et dansk verdensomspændende grossistfirma, der specialiserede sig i salg af huder og skind. Firmaet blev stiftet 23. september 1880 af Sophus Napoleon Meyer (1856-1921) og havde i sin storhedstid afdelinger i Malmø, Helsinki, Sankt Petersborg, Riga, Novgorod og New York.

I 1920 overto­ges firmaet af hans nevøer Frederik C. Meyer (f. 1880) og James Meyer (1875-1950); i 1943 ud­trådte sidstnævnte af firmaet, da han på grund af sin jødiske baggrund måtte flygte, og hans søn, ci­vilingeniør Gunnar Meyer (1906-1965), blev medindehaver.

I 1903 fik virksomheden til huse på Vesterfælledvej på Vesterbro i København i et kompleks tegnet af arkitekten Thorvald Sørensen. Bygningerne blev forgæves indstillet til fredning af Det særlige Bygningssyn og nedrevet ved årsskiftet 2000-01.

Kilder 
 Danmarks ældste forretninger, ved C. Brosted, Kraks Legat 1950.

Danske virksomheder etableret i 1880
Grossistvirksomheder i Danmark
Forsvundne bygninger, konstruktioner og anlæg i København
Tidligere virksomheder i København
Bedsted Kirke (Tønder Kommune)

Bedsted Kirke er en dansk kirke beliggende i Bedsted Sogn i Tønder Provsti (Ribe Stift). Kirken og sognet ligger i Tønder Kommune.

'Bedsted Kirke ligger i den sydlige udkant af byen Bedsted og er kirke for sognets 5 landsbyområder: Arndrup, Bedsted, Gravlund, Mårbæk og Øster Terp.

Kirkeklokken i Bedsted Kirke stammer fra kirken i den lille landsby Garijp – på frisisk Garyp – ved Leeuwarden i det nordlige Holland. En historie herom er skrevet af Henning Haugaard og fremgår Borgerforenings hjemmeside, se link nedenfor.

På kirkegården er guldaldermaleren Johan Thomas Lundbye, 1818 – 1848, og hans mor Cathrine Lundbye begravet. Der henvises til omtalen i artiklen om byen Bedsted.

Eksterne kilder og henvisninger 
 Bedsted Kirke  hos nordenskirker.dk
 Bedsted Kirke hos KortTilKirken.dk
 Bedsted Kirke i bogværket Danmarks Kirker (udg. af Nationalmuseet)
 'Sogneportalen' om Bedsted Sogn og Kirke 
 Hjemmeside for Bedsted Sogns Borgerforening
 To spændende beretninger om kirkeklokken i Bedsted , af lokalhistoriker Henning Haugaard. (Nævnt nederst på siden "Bedsteds historie" på Borgerforenings hjemmeside).
 Kirkeklokker i Danmark En registrant udarbejdet af Hans Nyholm.
 Kirker i Danmark – en billeddatabase , Foto af Bedsted Kirke, taget af Kai E. Møller, januar 2003.
 Foto af Bedsted Kirke, taget af Claude David, august 2007 

Kirker i Tønder Kommune
Kirker i Ribe Stift
Kirker i Aabenraa Amt
IC Group

IC Group A/S er en dansk modevirksomhed, der ejer og udvikler fem tøjmærker, som sælges i over 40 lande - hovedsageligt i Skandinavien og Europa. IC Group, der er en af Nordeuropas største indenfor branchen, har hovedsæde i København og omsatte for 2,7 mia. kr. i seneste regnskabsår (2015/16) og beskæftiger ca. 1.100 ansatte.

IC Group udspringer af IC Companys, som blev dannet i april 2001 ved en fusion af Carli Gry International og InWear Group. Ved fusionen blev Carly Gry Internationals direktør Anders Høiris vicedirektør, mens Lars Kjær, der tidligere var direktør for InWear Group, fik posten som direktør. Høiris forlod posten i 2002, og Kjær forlod direktørembedet i efteråret 2003 efter samarbejdsproblemer.

Forud for en fokusering af selskabets portefølje af tøjmærker ejede IC Companys 11 tøjmærker fordelt over forskellige markedssegmenter. Den efterfølgende fokusering af selskabet betød, at tøjmærkerne Jackpot og Cottonfield blev solgt fra i 2013.. Og i 2014 blev tøjmærkerne InWear, Matinique, Part Two og Soaked in Luxury solgt til en anden dansk modevirksomhed, DK Company. 

I dag ejer IC Group tøjmærkerne Peak Performance, Tiger of Sweden, By Malene Birger, som udgør selskabets primære forretning. Selskabet ejer ligeledes Saint Tropez samt Designers Remix, som dog kun ejes med 51 %.

Hovedmarkedet er Europa, men selskabets tøjmærker har også omsætning i markeder uden for Europa, som eksempelvis, Canada, Japan, Hong Kong og Sydafrika.

IC Group er noteret på Københavns Fondsbørs og ejes bl.a. af Friheden Invest/Niels Martinsen (ca. 44 procent), Hanssen Holding A/S (ca. 11 procent) samt ATP (ca. 7 procent).

Størstedelen af selskabets salget sker via ca. 5.500 forhandlere/engroskunder (ca. 63 % af selskabets samlede omsætning), men IC Groups tøjmærker har desuden ca. 150 egne butikker, shop-in-shops og outlets. Shop-in-shops findes oftest i stormagasiner; i Danmark har IC Group sådanne afdelinger i eksempelvis Magasin og Illum. Endelig sælger selskabets tøjmærker ligeledes deres varer via egne hjemmesider. Salget via egne kontrollerede salgskanaler stod for ca. 33% af IC Groups omsætning i regnskabsåret 2015/16.

Eksterne henvisninger 
 IC Groups hjemmeside

Referencer 

Etableret i 2001
Tøjmærker
Beklædningsvirksomheder i Danmark
OMX Copenhagen Mid Cap
William Holden

William Holden (født 17. april 1918, død 12. november 1981) var en amerikansk skuespiller.

Udvalgt filmografi 
 Født i går (1950)
 Sunset Boulevard (1950)
 Stalag 17 (1953)
 Sabrina (1954)
 Chefen er død (1954)
 En fremmed i byen (1955)
 Kavaleriets helte (1959)
 Broen over floden Kwai (1957)
 Den falske forræder (1962)
 Casino Royale (1967)
 Den vilde bande (1969)
 Det tårnhøje helvede (1974)
 Nettet (1976)
 Den gådefulde Fedora (1978)

Eksterne henvisninger 

 

Skuespillere fra Illinois
Amerikanere i 1900-tallet
Oscar for bedste mandlige hovedrolle
Emmy-vindere
Holger Petersens Tekstilfabrik

Holger Petersens Tekstilfabrik var en tekstilfabrik på Tagensvej i København grundlagt af handelsmanden Holger Petersen. Fabrikken blev stiftet i Store Kongensgade i 1878, men måtte lukke i 1966.

Fabrikkens bygninger er opført 1883 efter tegninger af Johan Schrøder og udvidet 1905 af Bernhard Ingemann. De tilhørende arbejdsboliger er opført 1885 af Schrøder. Hele komplekset er fredet som eksempel på et velbevaret, helstøbt fabriksanlæg med boliger.

Kilder 
 Casper Jørgensen, Holger Petersens fabrik i København, artikel i Fabrik og bolig. – 1990, nr. 1, s. 27-38.

Danske virksomheder etableret i 1878
Nørrebro
Tekstilvirksomheder i Danmark
Fredede bygninger, konstruktioner og anlæg i Københavns Kommune
Tidligere virksomheder i København
Industribygninger i København
Fredede industribygninger og tekniske anlæg i Danmark
Hans Just (virksomhed)

Hans Just A/S er et dansk vingrossistfirma grundlagt af etatsråd Hans Just 18. juni 1867. Firmaet ligger i Århusgade på Østerbro i København.

I 1950 var firmaets indehavere: Hans Henning Just (f. 1905) og Peter Christian Karberg (f. 1909).

Eksterne henvisninger 
 Firmaets hjemmeside
 Firmaets hjemmeside
Firmaets hjemmeside i Sverige

Kilder 
 Danmarks ældste forretninger 1100-1911, Kraks Forlag 1950

Danske virksomheder etableret i 1867
Østerbro
Grossistvirksomheder i Danmark
Tidligere virksomheder i København
Vinvirksomheder
Georg Bestle

Georg Christian Bestle (18. marts 1855 i København – 6. maj 1933 smst) var en dansk vinhandler, grosserer og etatsråd, der grundlagde firmaet Georg Bestle A/S. Firmaet blev kongelig hofleverandør.

Efter endt skoleforløb kom Bestle i lære hos sin fader, der havde et stort vinfirma. I 1886 blev han selvstændig ved overtagelsen af Gottlieb Bonnesens Vinforretning, som han i 1892 efter sin fars død forenede med dennes firma under navnet Georg Bestle A/S. Firmaet havde hovedsæde i Skindergade i København i et hus, der stadig eksisterer. Han var dristig og nyskabende i sin forretningsform og drev sin vinhandel frem til at blive en af landets største og mest ansete. I 1918 solgte han firmaet og trak sig tilbage til privatlivet.

Bestle var aktiv inden for bygningsbevaring. Han reddede blandt andet i 1907 Lindegården i Kalundborg fra nedrivning og var bestyrelsesmedlem i Foreningen til Gamle Bygningers Bevaring.

Bestle lod den eksperimenterende skønvirke-arkitekt Thorvald Bindesbøll opføre en villa i Vedbæk (1897).

Han var Kommandør af Dannebrogsordenen.

Bestle stiftede Etatsraad Georg Bestle og Hustrus Mindelegat.

Eksterne henvisninger 
 

Legatstiftere fra Danmark
Personer i Kraks Blå Bog (afdøde)
Kommandører af Dannebrog
Grosserere fra Danmark
Danskere i 1800-tallet
Danskere i 1900-tallet
Leverandører til Det Kongelige Danske Hof
Etatsråder fra Danmark
Personer i Dansk Biografisk Leksikon
Medlemmer af Komiteen til Raadhusets kunstneriske Udsmykning
Henrik Weel

Henrik Arne Weel (født 9. februar 1954) er en dansk skuespiller. Han er søn af skuespilleren Jørgen Weel og Grethe Weel. Hans farmor var den folkekære skuespillerinde, Liva Weel.

Henrik Weels karriere startede med en semiprofessionel uddannelse som sanger ved Københavns Drengekor på Sankt Annæ Gymnasium. Herfra gik vejen videre til Odense, hvor han blev uddannet i skuespilsfaget ved ved Odense Teaters skuespillerskole, hvorfra han dimitterede 1979.

Henrik Weel har været tilknyttet flere danske teatre og her fået væsentlige roller i deres produktioner.

 Stor ståhej for ingenting (Benedict), Det Danske Teater, 1996
 Det velsignede barn (Hans og Malte), Husets Teater, 1997
 Den adelsgale borger (Dorante), 1998
 Komedie i mørket (Goringe), Privat Teatret, 1999
 Schumanns Nat (Schumann), Odense Teater, 2002
 Maskarade (Jeronimus), Holbergspillene – Aalborg, 2003
 Oliver Twist (Fargin), Odense Teater, 2003
 Klokkeren fra Notre Dame (Frollo), Folketeatret/Det Danske Teater, 2004
 Et juleeventyr (Marley), Folketeatret 2005 og 2006
 Ronja Røverdatter (Mattis), Folketeateret, 2006
 The Producers (Max Bialystck), Det Ny Teater, 2006
 Beauty and the Beast (Monsieur d'Arque), Det Ny Teater 2007
 Jul i Piletræerne (Hr. Grævling), Aalborg Teater 2011

Filmografi 
Blandt Henrik Weels film kan nævnes:
 Rejseholdet, produceret af DR (1983) (En dansk kriminalserie, intrueret af Bent Christensen. Serien var i 6 afsnit kørte i 1983 på DR1)
 Hallo det er jul (Træskomager Lars Jensen), 1995 (DRs julekalenderserie for børn}
 Bryggeren (politikeren Carl Ploug i afsnit nr: 3, 4 og 5), produceret af DR (1996-1997)
 TAXA (plejeren i afsnit nr: 40), produceret af DR (1997-1999)
 Rejseholdet (politikeren i afsnit nr: 29), produceret af DR (2000-2003)
 AFR (medvirkende), film af Morten Hartz Kaplers, 2007
 Klovn (tv-serie) (far til student) del 31, 2006

Eksterne henvisninger 
 

Skuespillere fra Danmark
Carl Lunds Fabrikker

A/S Carl Lunds Fabrikker var en dansk emaljevarefabrik oparbejdet af Carl Lund. I 1926 indledtes et samarbejde med Glud & Marstrand, der endte med at overtage Carl Lunds Fabrikker i 1932.

Det første grundlag for virksomheden var den af P.C. Elfstrøm i 1859 grundlagte blikvarefabrik, der i 1868 flyttedes fra Adelgade til Kattesundet og i 1872 derfra til Bernstorffsvej (nuværende Danasvej) på Frederiksberg. Efter at Carl Lund i to år havde været forretningsfører for og deltager i P.C. Elfstrøms Blikvarefabrik overtog han helt denne i 1874. Det var kun en mindre forretning, men med energi arbejdede han den op til at omfatte alle slags lakerede, fortinnede og emaljerede jernblikvarer, der efterhånden erobrede markedet her og gennem en 1879 i Malmø anlagt filial også fandt udbredelse i Sverige og Norge. En specialitet, som Lund med held fik indført, var bliksmørdåser, der kunne lukkes uden lodning. Det var et fransk patent, som han 1877 købte for 40.000 Frs. De to betydelige fabrikker i København og Malmø gik i 1888 over til et aktieselskab («Carl Lunds Fabrikker»), i virksomhed fra 1. januar 1889, for hvilket Lund stod som administrerende direktør. I 1896 indtrådte Carl Lund i selskabets bestyrelse, medens den forretningsmæssige ledelse overdroges direktørerne Vilh. Lassen og A. Krarup. I 1914 udtrådte sidstnævnte af direktionen og erstattedes med A.W. Lassen. Samme år flyttedes virksomheden til Amagerbro. Etatsråd Holger Hammerich var fra selskabets stiftelse til sin død i 1915 bestyrelsens formand.

Indtil 1915 havde fabrikken til huse i de stadigt eksisterende bygninger på Danasvej, der nu rummer et filialbibliotek af Frederiksberg Kommunes Biblioteker. Derefter lå fabrikken i Uplandsgade (stykket mellem Amagerbrogade og Vermlandsgade, indtil 1936 Carl Lunds Gade 20) på Amager i bygninger tegnet 1912 af arkitekten Valdemar H. Hammer. Dette kompleks er nu nedrevet.

Kilder 
 Danmarks ældste Forretninger 1915, Kraks Forlag 1915, s. 174.

Danske virksomheder etableret i 1871
Metalvirksomheder i Danmark
Forsvundne bygninger, konstruktioner og anlæg i København
Ophørt i 1932
Tidligere virksomheder i København
Tidligere virksomheder på Frederiksberg
Celludan

A/S Celludan var en dansk emalje- og metalvarevirksomhed.

Virksomheden hed først Danica Celluloid- og Skiltefabrik og blev stiftet den 29. maj 1908. Fabrikken var grundlagt af H. Jerne og havde til huse i Ølandsgade 9 og Holmbladsgade på Amager. Virksomheden ændrede i 1920 navn til A/S Celludan.

Fabrikken lavede urkapsler, sæbeæsker, toiletspejle, lommespejle, modeknapper, rejsekort-etuier samt blank og dekoreret blikemballage. Celludan har fabrikeret mange kaffedåser og blandt andet også dåser for chokoladefabrikken Elvirasminde.

Etableret i 1908
Tidligere virksomheder i København
Amagerbro
Metalvirksomheder i Danmark
C.W. Obel

C.W. Obel er et dansk investeringsselskab med hovedsæde i København. Virksomheden er grundlagt som en dansk tobaksfabrik i Aalborg i 1787.

Historie 
Virksomheden blev grundlagt af handelsbetjent Christen Winther i 1787. I dette år fik han kongeligt privilegium til at anlægge en tobaksfabrik i købstaden Aalborg. Den 26. juni samme år gik produktionen i gang i en købmandsgård på det sted i Aalborg, som i dag bærer navnet C.W. Obels Plads.
C.W. Obel indgik i 1961 i Skandinavisk Tobakskompagni og ejede i 2015 35% af Skandinavisk Holding, Holdingselskabet bag Scandinavian Tobacco Group.

Aktiviteter 
C.W. Obel, der udelukkende er et investeringsselskab, havde i regnskabsåret 2015 en omsætning på 2,3 mia. kr., et resultat på 165 mio. kr., mens egenkapitalen var 2,4 mia. kr. Hele koncernen havde 1.542 medarbejdere (2015), fordelt på flere datterselskaber. C.W. Obel ejer C.W. Obel Ejendomme, Semco Maritime, SGD-Bera, Semco Verwaltungs GmbH i Tyskland.

Desuden har C.W. Obel ejerandele i de associerende selskaber Skandinavisk Holding (35%), Danfoss-Semco (40%) og DMP Partners (42%).

Referencer 

Danske virksomheder etableret i 1787
Investeringsvirksomheder i Danmark
Virksomheder i København
Virksomheder i Aalborg
Aalborgs historie
Konglomerater fra Danmark
Tobaksvirksomheder i Danmark
Danmark i 1700-tallet
E-Pusher

E-pusher er en e-bog, skrevet af iværksætteren Martin Thorborg. Bogen handler om, hvordan man sælger mere på nettet. Bogen udkom første gang i efteråret 2006 og er pr. november 2008 solgt i mere end 1.500 eksemplarer.

Eksterne links
 Officiel hjemmeside 

E-bøger
Litteratur i 2006
Litteratur fra Danmark